ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02680000609
ขอให้แก้ไขปัญหากลิ่นเหม็นรบกวนจากการเผาขยะ บริเวณ (ไม่ทราบรายละเอียดของสถานที่เผาที่แน่ชัด) แต่ส่งผลให้แถวหมู่บ้านแกรนด์ คาแนล (ดอนเมือง)  ถนนเชิดวุฒากาศ แขวงสีกัน เขตดอนเมือง กรุงเทพมหานคร ได้รับความเดือดร้อน  เนื่องจากผู้ร้องแจ้งว่าบริเวณพื้นที่ดังกล่าวจะได้รับกลิ่นเหม็นรบกวนจากการเผาขยะเป็นประจำทุกวัน ทุกๆฤดูหนาว  ตั้งแต่ช่วงเวลาประมาณ 17.00 - 00.00 น. โดยไม่ทราบแน่ชัดว่าบุคคลใดเป็นผู้เผาขยะ และกลิ่นจากการเผามาจากทิศทางใด ซึ่งผู้ร้องแจ้งว่าพื้นที่ดังกล่าวจะมีพื้นที่รกร้างอยู่ หรือแถวหมู่บ้านนานา การ์เด้น คาดการณ์ว่าอาจจะมีผู้ทำการเผาที่จุดดังกล่าวก็อาจเป็นไปได้ จึงทำให้เกิดเป็นหมอกปนควันออกมา ได้รับปัญหามาเป็นระยะเวลาประมาณ 3 ปีแล้ว ล่าสุดปัจจุบัน (วันที่ 5 มกราคม 2568) เวลาประมาณ 21.27 น. (ระบุช่วงเวลาตามที่ผู้ร้องติดต่อเข้ามาแจ้งเรื่อง) ผู้ร้องแจ้งว่ายังคงได้รับความเดือดร้อนอยู่เช่นเดิม จึงประสงค์ให้หน่วยงานตรวจสอบกรณีดังกล่าว เพื่อเป็นการบรรเทาทุกข์ให้กับผู้ร้องและประชาชนในพื้นที่ต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata